== Slaget ==
Den [[24. maj]] besøgte Hitler general [[Gerd von Rundstedt]]s hovedkvarter i [[Charleville-Mézières|Charleville]]. Von Rundstedt fortalte ham, at infanteriet ville angribe de britiske styrker ved [[Arras]], hvor de havde vist sig at være i stand til at yde betydelig modstand, men von Kleists kampvogne ville holde en linje vest og syd for Dunkerque for at kunne ramme de allierede styrker, der trak sig tilbage foran Heeresgruppe B.<ref name="Taylor and Mayer p. 60"/>
Denne ordre tillod tyskerne at konsolidere deres gevinster og forberede en fremrykning mod syd mod de tilbageværende franske styrker. Hertil kom, at terrænet omkring Dunkerque ikke blev anset for egnet til kampvogne,<ref name="Taylor and Mayer p. 60">Taylor and Mayer 1974, p. 60.</ref>
så nedkæmpelsen af de allierede styrker blev i starten overladt til [[Luftwaffe (Wehrmacht)|Luftwaffe]] og det tyske infanteri i [[Heeresgruppe B]].
Den egentlige grund til beslutningen om at standse de tyske kampvogne har været genstand for megen debat. Den mest gængse teori er, at von Rundstedt og Hitler enedes om at spare på kampvognene med henblik på ''[[Fall Rot]]'', den senere fremrykning mod syd.<ref name="Taylor and Mayer p. 60"/> En anden teori går ud på, at Hitler stadig søgte at slutte fred med briterne inden [[Operation Barbarossa]] så tyskerne kunne have en potentiel allieret mod Sovjetunionen.
Historie